Türkmenabatlylar elektrik togunyň ‘dowamly’ kesilmeginden ‘dat’ edıär
İerli hünärmen käbir transformatorlara 30 ıyldan hem köp wagtyň bolandygyny aıtdy.
Tomus paslynyň gelmegi bilen ıurduň tas ähli künjeklerinde diıen ıaly eııäm ençeme ıyllardan bäri dowam edip gelıän we tok üpjünçiliginiň kadasyzlyk kadasyna öwrülen ıetmezçiligi gaıtalanyp başlaıar.
Lebapda howanyň gyzgynlygy 40 gradusdan hem aşıan şu günlerde ıaşaıjylar, şol sanda söwdegärler we edara-kärhanalar elektrik energiıasynyň üpjünçiliginiň yzygiderli kesilmeginden we onuň kuwwadynyň pesliginden ejir çekıärler.
“Türkmenabatda günüň dowamynda 11:00-den tä 17:00-a çenli tok berilmeıär. Jokrama yssyda kondisionerler, sowadyjylar işlemeıär, azyk önümlerini saklamak kynlaşıar” diıip, atlandyrylmasyzlygyny soran sebitdäki habarçylarymyzyň biri 21-nji iıulda gürrüň berdi.
Onuň sözüne görä, elektrik togy kesilende adamlara hiç bir düşündiriş ıa maglumat berilmeıär, eger adamlar jandurmazlyk edip ıüz tutsalar, olara “pylan ıerde awariıa boldy, simleri bejerıäris” diıip, başdansowma jogap berıärler. Käte ‘tok bir sagatdan, iki sagatdan berler’ diııärler, emma köplenç adamlar toga has köp garaşmaly bolıarlar.
Şol bir wagtda türkmenabatlylar berilıän toguň kuwwadynyň hem göz öňünde tutulan 220 wattdan pesdigini aıdıarlar. Munuň netijesinde, ilat holodilnik, sowadyjy, telewizor... ıaly öı hojalyk abzallaryny hem kadaly işledip bilmeıär. İerli ıaşaıjylar bu sebäpli elektrik enjamlarynyň ıanyp, bozulıandygy baradaky arz-şikaıatlarynyň hem netijesiz galıandygyndan zeırenıärler.
Azatlygyň habarçysy bilen anonimlik şertinde söhbetdeş bolan ıerli hünärmenleriň biri toguň ıygy-ıygydan kesilmeginiň, kuwwadynyň pes bolmagynyň sebäbini şäheriň könelip, sandan çykan elektrik transformatorlary bilen düşündirdi. Onuň sözlerine görä, şäheriň aglaba sebitlerindäki – entek sowet döwründe gurlan – transformatorlar könelip, bu günki günüň talaplaryny ödärden has ejiz gelıär. Ol käbir transformatorlara 30 ıyldan hem köp wagtyň bolandygyny sözüne goşdy.
Mundan başga-da, ıerli hünärmen elektrik edaralarynyň maddy-enjamlaıyn bazasynyň gowşakdygyny, hatda predohranitelleriň hem ıokdugyny, oňa derek adaty alıumin simleri dolamaga mejbur bolıandyklaryny aıtdy.
Azatlyk Radiosy tomus aılarynda Türkmenistanyň dürli künjeklerinde günüň dowamynda elektrik togunyň üpjünçiliginiň kesilmegi bilen bagly ıagdaılary ençeme ıyl bäri habar berip gelıär.
Azatlyk Radiosy bilen söhbetdeş bolıan ıerli synçylaryň we ıaşaıjylaryň ençemesi ıurduň regionlarynda gaz, elektrik, suw üpjünçiligi ulgamlarynda soňky ıigrimi ıylda köp problemanyň toplanandygyny aıdıarlar.
Bu aralykda, Türkmenistanyň ilatynyň elektrik togunyň kadasyz üpjünçiliginden kösenıän mahaly, türkmen häkimiıetleri daşary ıurtlara iberilıän elektrik togunyň eksport kuwwatyny artdyrmagy göz öňünde tutıandyklaryny habar berıär.
Galyberse-de, türkmen metbugatynda ilatyň ıüzbe-ıüz bolıan meseleleri, problemalary barada kän zat aıdylmaıar. Muňa derek, Ministrler kabinetiniň mejlislerinde prezidentiň şäher, etrap we oba ıerlerini abadanlaşdyrmak baradaky programmasynyň çäginde işleriň alnyp barylıandygy, adamlaryň 'döwlet baştutanynyň adamlar üçin döreden şertlerinden hoşaldygy' her gün onlarça gezek ıanjalyp habar berilıär.